يامسهرنى

يامسهرنى

 كلمات الأغنية 
ماخطرتش على بالك يوم تسأل عني

وعنيه مجافيها النوم يا مسهرني

دانا قلبى بيسألنى إيه غير أحواله

ويقول لى بقى يعنى ما خطرتش على باله

أمال غلاوة حبك فين وفين حنان قلبه عليا

وفين حلاوة قربك فين فين الوداد والحنيه

يا ناسينى و إنت على بالي

وخيالك ما يفارق عيني

ريحنى واعطف على حالي

وارحمنى من كتر ظنوني

لا عنيا بيهواها النوم

ولا باخطر على بالك يوم

إسأل عني.. يامسهرني

إسأل عن اللى يقضى الليل

بين الأمل وبين الذكرى

ويصبر القلب المشغول

ويقول له نتقابل بكره

وبكره يفوت وبعده يفوت

ولا كلمه ولا مرسال

وهو العمر فيه كام يوم

وأنا بعدك عليا طال

ياناسينى و إنت على بالي

وخيالك ما يفارق عيني

ريحنى واعطف على حالي

وارحمنى من كتر ظنوني

لا عنيا بيهواها النوم

ولا باخطر على بالك يوم

إسأل عنى يامسهرنى

يامسهر النوم فى عنيا

سهرت أفكارى وياك

الصبر ده مش بإديا

والشوق واخدنى لبحر هواك

أقول لروحى و أنا ذنبى إيه

يقول لى قلبى حلمك عليه

مسيره بكره يعطف علينا

ونبقى نعرف هجرنا ليه

ياناسينى و إنت على بالي

وخيالك ما يفارق عيني

إسأل عنى يامسهرني

تعالى خلى نسيم الليل

على جناح الشوق يسري

الهجر طال والصبر قليل

والعمر ايامه بتجري

طالت الايام

تعالى لى قوام

دانا عندى كلام بدى اقوله لك

دانا عندى كلام

وفى قلبى هيام
وفى قلبى هيام أوصفهولك

ونعيش أيام ولا فى الاحلام

ياناسينى و إنت على بالي

ارحمنى من قسوة قلبك

ريحنى واعطف على حالي

خلينى اتهنى بقربك

ولا عينى بيهواها النوم

ولا بشكى ولا بقولك يوم

إسأل عنى يامسهرني
 شوف كمان 

ليستة اغانى ام كلثوم

تصنيف:اغانى باللغه المصريه
تصنيف:اغانى ام كلثوم
تصنيف:اغانى سيد مكاوى
تصنيف:كلمات اغانى